钦定古今图书集成/明伦汇编/氏族典/第525卷 > 《廖用贤尚友录》 > 郝奇遇
## 钦定古今图书集成/明伦汇编/氏族典/第525卷 > 《廖用贤尚友录》 > 郝奇遇

按《柏乡县志》：奇遇，字会明，邑庠生。居城南之西汪里，
硁硁自守，时人未之奇也。及崇祯末年，流寇攻陷都
城，郝生痛之，谓其妻赵氏曰：“我欲死义，尔其能从乎？”
妻曰：“请先之，夜即饮药死。生即于次日瘗之。旬日后，
遂饮药死。乡人义而共殓之，与赵氏合葬焉。